ກຸ່ມຫົວຮຸນແຮງລັດອິສລາມ ຊັກທຸງດຳຂຶ້ນ ທີ່ເມືອງຣາມາດີ
ພວກຫົວຮຸນແຮງລັດອິສລາມ ເຂົ້າຢຶດເອົາຕຶກໂຮງການ ລັດຖະບານທ້ອງຖິ່ນ ທີ່ເມືອງຣາມາດີ ຂອງອີຣັກ ແລະກໍຊັກທຸງດຳ ຂອງພວກເຂົາ ຂຶ້ນທີ່ນັ້ນ.
ພວກຫົວຮຸນແຮງລັດອິສລາມ ໄດ້ເຂົ້າຢຶດເອົາຕຶກໂຮງການລັດ ຖະບານທ້ອງຖິ່ນທີ່ເມືອງ Ramadi ຂອງອີຣັກ ໃນວັນສຸກວານ ນີ້ ແລະກໍຊັກທຸງສີດຳຂຶ້ນຢູ່ທີ່ເມືອງເອກຂອງແຂວງ Anbar ສະມາຊິກສະພາແຫ່ງຊາດຄົນນຶ່ງຂອງອີຣັກ ກ່າວຕໍ່ວີໂອເອ ພະ ແນກພາສາເຄີດວ່າ ພວກລັດອິສລາມ ແນວໃດກໍຕາມຍັງບໍ່ສາ ມາດຄວບຄຸມເມືອງ Ramadi ໄດ້ທັງໝົດເທື່ອ ເປັນທີ່ເຊື່ອກັນ ວ່າ ກຳລັງລັດຖະບານຍັງຄວບຄຸມກອງບັນຊາການທະຫານໃນ ເຂດກ້ຳຕາເວັນຕົກຂອງເມືອງ Ramadi ຢູ່ ພວກນັກລົບຂອງກຸ່ມລັດອິສລາມໄດ້ໃຊ້ລະເບີດບຸກໂຈມຕີເຂົ້າໄປໃນເຂດໃຈກາງເມືອງ ເມື່ອຄືນແລ້ວນີ້ ນາຍພົນຈັດຕະວາທະຫານມາຣີນ Thomas D Weidley ຊຶ່ງເປັນຫົວໜ້າເສນາທິການ ຂອງກຳລັງສະຫະລັດ ໃນການປາບປາມກຸ່ມລັດອິສລາມກ່າວຕໍ່ພວກນັກຂ່າວໃນວັນສຸກ ວານນີ້ວ່າ ກຳລັງອີຣັກ ສາມາດຂັບໄລ່ການໂຈມຕີສ່ວນໃຫຍ່ໃຫ້ແຕກຖອຍໄປ ແຕ່ພວກ ນັກລົບຂອງກຸ່ມລັດອິສລາມ ກໍຍັງສາມາດບຸກຄືບໜ້າ ຢູ່ໃນຫຼາຍໆເຂດ ທີ່ຍັງມີການຕໍ່ສູ້ ກັນຢູ່ ທ່ານກ່າວຕື່ມວ່າ ກອງທັບອາກາດຂອງແນວໂຮມ ໄດ້ໂຈມຕີ 12 ຄັ້ງ ຢູ່ໃນເມືອງດັ່ງກ່າວ ໃນໄລຍະ 3 ມື້ຜ່ານມານີ້ ການບຸກໂຈມຕີທີ່ວ່ານີ້ ແມ່ນໄດ້ສ້າງຄວາມເສຍຫາຍ ໃຫ້ແກ່ກຳລັງອີຣັກ ທີ່ພວມທຳການ ສູ້ລົບໃນຫລາຍໆເຂດເພື່ອຢຶດເອົາດິນແດນຂອງຕົນຄືນຈາກພວກກະບົດແລະກ່ອນໜ້າ ນີ້ບໍ່ດົນກໍສາມາດຢຶດເອົາເມືອງ Tigrit ຄືນມາຈາກກຸ່ມຫົວຮຸນແຮງດັ່ງກ່າວ